stanford-oval/wikipedia huggingface dataset:
Saksan XXIII armeijakunta
Historia

Yhtymä liitettiin 25. elokuuta 1939 armeijaryhmä C:n 5. armeijaan sen esikunnan ollessa Eifelissä. Siirto armeijaryhmä B:n 6. armeijaan tehtiin jo 10. lokakuuta ja 20. lokakuuta edelleen armeijaryhmä A:n 12. armeijaan, jolloin esikunta siirtyi Trieriin ja 25. lokakuuta saman armeijaryhmän 16. armeijaan.
Elokuusta 1940 alkaen armeijakunta oli armeijaryhmä A:n 16. armeijassa Alankomaissa, kunnes se toukokuussa 1941 liitettiin kanaalinrannikolle kootun armeijaryhmä D:n 15. armeijaan maihinnousuun Britteinsaarille. Kesäkuussa se siirrettiin pohjoiseen armeijaryhmään Itä-Preussiin osaksi 16. armeijaa, jonka mukana se hyökkäsi Neuvostoliittoon operaatio Barbarossassa. Armeijakunta siirrettiin keskustan armeijaryhmän 9. armeijaan elokuussa, jonka mukana se osallistui Smolenskin, Vjazman ja Rževin taistelutihin.
Komentajat

Armeijakunnankomentajina olivat:
jalkaväenkenraali Erich Raschick perustamisesta – 26. lokakuuta 1939
jalkaväenkenraali Albrecht Schubert 26. lokakuuta 1939 – 25. heinäkuuta 1942
jalkaväenkenraali Carl Hilpert 25. heinäkuuta 1942 – 19. tammikuuta 1943
kenraalieversti Johannes Friessner 19. tammikuuta – 7. joulukuuta 1943
panssarikenraali Hans Freiherr von Funck 7. joulukuuta 1943 – 2. helmikuuta 1944
pioneerikenraali Otto Tiemann 2. helmikuuta – 12. lokakuuta 1944
jalkaväenkenraali Walter Melzer 12. lokakuuta 1944 – 8. toukokuuta 1945
Hurrikaani Laura

| Laura |
| --- | --- |

Nimettiin::  21. elokuuta 2020
Rantautui::  26. elokuuta 2020
Laantui::  29. elokuuta 2020
Alin paine::  938 mbar
Kovin tuuli::  67 m/s
Kuolleita::  yli 40
 Lauran reitti  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Laura Commonsissa 
Hurrikaani Laura oli trooppinen hirmumyrsky Karibian ja Yhdysvaltojen etelärannikon alueella Atlantin valtamerellä. Laura oli vuoden 2020 Atlantin hurrikaanikauden kahdestoista nimetty myrsky ja ensimmäinen toiseksi voimakkaimman eli 4. luokan hurrikaani Saffirin–Simpsonin hurrikaaniasteikolla.
Myrsky aiheutti yli 20 ihmisen kuoleman ylittäessään Haitin ja Dominikaanisen tasavallan. Se katkoi sähköt yli miljoonalta ihmiseltä, aiheutti maanvyöryjä ja katkoi kulkuyhteyksiä kaupunkeihin.
Laura rantautui Texasin ja Louisianan rannikolle 26. elokuuta 2020. Sen tieltä evakuoitiin yli puoli miljoonaa ihmistä. Louisianassa sähköverkko vaurioitui pahasti, ja kahdeksan ihmistä menehtyi häkämyrkytyksiin jotka johtuivat varavoimanlähteiden virheellisestä käytöstä. Myrsky aiheutti Yhdysvalloissa kaikkiaan noin 19 ihmisen kuoleman.
I Avgí

| I Avgí> Η Αυγή |
| --- | --- |


Lehtityyppi:  sanomalehti
Levikki:  2 500
Perustettu:  1952
Sitoutuneisuus:  vasemmistolainen
Kotikunta:  Ateena
Kotimaa:  Kreikka
Ilmestymistiheys:  ma–su
Kieli:  kreikka
Aiheesta muualla
Kotisivu
I Avgí (kreik. Η Αυγή, ”Aamunkoitto”) on päivittäin ilmestyvä kreikkalainen sanomalehti, jota julkaistaan Ateenassa. Se on ilmestynyt vuodesta 1952, lukuun ottamatta Kreikan sotilasjuntan aikaa vuosina 1967–1974. Lehti on poliittiselta suuntaukseltaan vasemmistolainen ja sillä on ollut kytköksiä eri vasemmistopuolueisiin.
Lehden levikki on 2 500 ja sunnuntaipainoksella 5 000.
Aiheesta muualla

Η Αυγή. Sanomalehden verkkosivut. (kreikaksi)
Hugo Skala

Victor Hugo Otto Skala (25. tammikuuta 1875 – 29. toukokuuta 1952) oli itävaltalainen hyönteistutkija. Hän syntyi ja kävi koulunsa Brnossa, nykyisen Tšekin alueella, ja muutti Wieniin opiskelemaan maatalousoppilaitoksessa. Valmistuttuaan hän työskenteli verotoimistossa Määrissä ja vuodesta 1919 alkaen Neufeldenissä Ylä-Itävallassa. Eläkkeelle jäätyään hän muutti Altenfeldeniin ja myöhemmin  Haid bei Ansfeldeniin.
Skala keräsi perhosia nuoresta asti, varttuessaan hän kiinnostui tieteellisemmästä lähestymistavasta. Hän kartoitti ensin kotiseutunsa Määrin pienperhosia ja niiden koteloita. Kun hän muutti Ylä-Itävaltaan, hän myi perhoskokoelmansa ja laajan tieteellisen kirjastonsa pois. Hän aloitti keräämisen uudelleen ja lahjoitti Ylä-Itävallan maakuntamuseolle uuden pienemmän kokoelmansa. Siihen kuului erityisen arvokas kokoelma pienperhosten koteloita, joita oli 7 400 kappaletta. Hän laati perhosista myös vesivärimaalauksia ja väritettyjä piirroksia. Skala julkaisi kaikkiaan noin 80 artikkelia, monet niistä omakustanteina.
Sage Northcutt

| Sage Northcutt |
| --- | --- |

Henkilötiedot
Syntynyt: 1. maaliskuuta 1996 (ikä 28) Katy, Texas, Yhdysvallat
Kansalaisuus:   Yhdysvallat
Vapaaottelija
Lempinimi:  Super
Aktiivisena:  2014–
Pituus:  182 senttimetriä
Paino:  70 kilogrammaa
Painoluokka:  kevytsarja välisarja (2016)
Kätisyys:  oikea
Taistelutyyli:  taekwondo, kajukenbo, brasilialainen jujutsu
Seura:  Gracie Barra Katy (2014–) Team Alpha Male (2017–) Tristar Gym (2016) Roufusport MMA Academy (2016)
Tilastot
Ottelut:  11
Voitot:  9
– tyrmäyksellä:  4
– luovutuksella:  3
– päätöksellä:  2
Tappiot:  2
– luovutuksella:  2
Sage Monroe Northcutt (s. 1. maaliskuuta 1996 Katy, Texas) on yhdysvaltalainen vapaaottelija ja entinen potkunyrkkeilijä ja karateka. 182 senttimetriä pitkä ja 70 kilogrammaa painava Northcutt kilpailee kevytsarjassa.
Alkuvuodet

Northcutt aloitti kamppailulajien harrastamisen 4-vuotiaana ja aloitti kilpailemisen nuorten tasolla 6-vuotiaana erilaisissa kamppailulajiturnauksissa. Hän voitti yhteensä 77 eri maailmanmestaruutta 12 ikävuoteen mennessä. Hänestä tuli myös 9-vuotiaana nuorin Sport Karate lehden kannessa ollut henkilö. Northcutt otteli myös potkunyrkkeilyn parissa amatööritasolla tilastolla 15–0. Hänellä on kolmannen asteen musta vyö niin taekwondossa kuin kajukenbossakin. Joulukuussa 2015 Northcutt on UFC:n nuorin ottelija.
Vapaaottelu

Northcutt otteli aluksi amatööritasolla Legacy FC vapaaotteluorganisaatiossa, jossa hänen tilastonsa oli 5–1. Northcutt hävisi ensimmäisen ottelunsa, mutta voitti sen jälkeen viisi, joista ainoastaan yksi päättyi tuomariäänin. Northcutt voitti kevytsarjan ja välisarjan mestaruudet.
Northcutt otteli ensimmäisen ammattilaisottelunsa marraskuussa 2014 Tim Lashleytä vastaan voittaen teknisellä tyrmäyksellä. Hän otteli alkuvuodet texasilaisessa Legacy Fighting Championship -organisaatiossa ennen siirtymistään UFC:hen.
Vapaaottelu > UFC

Northcutt otteli ensi kerran UFC:ssä lokakuussa 2015 Francisco Trevinoa vastaan UFC 192 -tapahtumassa. Hän voitti kamppailun 57 sekunnissa teknisellä tyrmäyksellä. Northcutt otteli samana vuonna toisen ottelunsa joulukuussa Cody Pfisteria vastaan, jonka hän voitti giljotiinikuristuksella toisen erän alussa.
Northcutt oli voittanut seitsemän ammattilaisottelua peräkkäin, kunnes hävisi tammikuussa 2016 Bryan Barberenalle käsitriangeli kuristuksella toisessa erässä. Ottelu käytiin välisarjassa. Heinäkuussa 2016 Northcutt palasi takaisin kevytsarjaan ja kohtasi Enrique Marínin UFC 200 -tapahtumassa. Hän voitti kolmieräisen kamppailun tuomariäänin.
Joulukuussa 2016 Northcutt otteli toisen kerran välisarjassa. Hän hävisi ottelunsa Mickey Gallia vastaan toisen erän alussa takakuristuksella.
Vapaaottelutilastot

| Tulos | Tilasto | Vastustaja | Ratkaisu | Tapahtuma | Päivämäärä | Erä | Aika | Huomio |
| --- | --- | --- | --- | --- | --- | --- | --- | --- |
| Tappio | 8–2 |  Mickey Gall | Luovutus (takakuristus) | UFC on Fox: VanZant vs. Waterson | 17.12.2016 | 2 | 1:40 | Välisarjanottelu |
| Voitto | 8–1 |  Enrique Marín | Päätös (yksimielinen) | UFC 200 | 9.7.2016 | 3 | 5:00 |  |
| Tappio | 7–1 |  Bryan Barberena | Luovutus (käsitriangelikuristus) | UFC on Fox: Johnson vs. Bader | 30.1.2016 | 2 | 3:06 | Välisarjanottelu |
| Voitto | 7–0 |  Cody Pfister | Luovutus (giljotiinikuristus) | UFC Fight Night: Namajunas vs. VanZant | 10.12.2015 | 2 | 0:41 |  |
| Voitto | 6–0 |  Francisco Trevino | Tekninen tyrmäys (kyynärpäät ja lyönnit) | UFC 192 | 3.10.2015 | 1 | 0:57 |  |
| Voitto | 5–0 |  Rocky Long | Luovutus | Legacy Fighting Championship 44 | 28.8.2015 | 2 | 3:30 |  |
| Voitto | 4–0 |  Gage Duhon | Luovutus (takakuristus) | Legacy Fighting Championship 42 | 22.11.2014 | 1 | 4:26 |  |
| Voitto | 3–0 |  James Christopherson | Tekninen tyrmäys (lyönnit) | Fury Fighting 6 | 22.5.2014 | 1 | 4:35 |  |
| Voitto | 2–0 |  Jacob Capelli | Tekninen tyrmäys (lyönnit) | LFC - Challenger Series 1 | 25.4.2014 | 1 | 0:55 |  |
| Voitto | 1–0 |  Tim Lashley | Tekninen tyrmäys (kärrynpyöräpotku ja lyönnit) | Legacy Fighting Championship 37 | 20.4.2014 | 1 | 0:27 |  |
Saksityranni

| Saksityranni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Tyrannit Tyrannus
Laji::  forficatus
Kaksiosainen nimi
 Tyrannus forficatus  (Gmelin, 1789) 
Katso myös
   Saksityranni Wikispeciesissä   Saksityranni Commonsissa 
Infobox OKNimi-testi OKIUCN-testi OK: 
Saksityranni (Tyrannus forficatus) on tyrannien heimoon kuuluva pohjoisamerikkalainen varpuslintu. Sen esiintymisalue käsittää Yhdysvaltain keskiosat Kaakkois-Coloradosta ja Etelä-Nebraskasta etelään läntiseen Louisianaan ja Koillis-Meksikoon. Se on muuttolintu, joka talvehtii Keski-Amerikassa, harvoin Etelä-Floridassa. Johann Friedrich Gmelin kuvaili lajin holotyypin Meksikosta vuonna 1789.
Saksan XXVI armeijakunta

| Führungsstab z> b.V. 1 Korps Wodrig XXVI armeijakunta |
| --- | --- |

Toiminnassa:  22. elokuuta 1939 – helmikuu 1945
Valtio:   Saksa
Puolustushaarat:   Maavoimat
Koko:  useita divisioonia
Sodat ja taistelut:  Toinen maailmansota
Saksan XXVI armeijakunta (saks. XXVI. Armeekorps) oli Saksan maavoimien yhtymä toisessa maailmansodassa.
Perustaminen

Liikekannallepanon yhteydessä perustettiin 22. elokuuta 1939 Itä-Preussissa Führungsstab z.b.V. 1, joka tunnettiin Puolan sotaretken aikana komentajansa  mukaisesti nimellä armeijakunta Wodrig.
Osallistuminen sotatoimiin

Armeijakunta liitettiin Itä-Preussissa olevaan pohjoisen armeijaryhmän 3. armeijaan, jonka mukana se hyökkäsi 1. syyskuuta Puolaan. Sotatoimien päätyttyä armeijakunnan esikunnan alainen ainoa divisioona siirrettiin Niederheiniin, jossa se liitettiin osaksi armeijaryhmä B:n 6. armeijaa.
Komentajat

Armeijakunnankomentajina olivat:
tykistönkenraali Albert Wodrig perustaminen – 1. lokakuuta 1942
jalkaväenkenraali Ernst von Leyser 1. lokakuuta 1942 - 1. heinäkuuta 1943
panssarikenraali Gustav Fehn 1. heinäkuuta - 19. elokuuta 1943
jalkaväenkenraali Ernst von Leyser 19. elokuuta - 31. lokakuuta 1943
jalkaväenkenraali Carl Hilpert 31. lokakuuta 1943 - 1. tammikuuta 1944
jalkaväenkenraali Martin Grase 1. tammikuuta - 15. helmikuuta 1944
jalkaväenkenraali Anton Grasser 15. helmikuuta - 11. toukokuuta 1944
tykistönkenraali Wilhelm Berlin 11. toukokuuta  - 15. kesäkuuta 1944
jalkaväenkenraali Anton Grasser 15. kesäkuuta - 6. heinäkuuta 1944
jalkaväenkenraali Gerhard Matzky 6. heinäkuuta 1944 - antautumiseen
Saint-Rémy-de-Provence

| Saint-Rémy-de-Provence |
| --- | --- |

 vaakuna
 Saint-Rémy-de-Provence
 Koordinaatit: 43°47′24″N, 4°49′57″E 
Valtio:  Ranska
Alue:  Provence-Alpit-Riviera
Departementti:  Bouches-du-Rhône
Arrondissementti:  Arles
Väkiluku:  10 000
 
 Kunnan kotisivut 
Infobox OKVirheellinen NIMI-arvo: 
Saint-Rémy-de-Provence on kunta Kaakkois-Ranskassa Bouches-du-Rhônen departementissa Provence-Alpit-Rivieran alueella. Se on ollut asuttuna jo antiikin ajoista lähtien. Kunnan tärkein nähtävyys onkin roomalaisten rakentaman Glanumin kaupungin rauniot.
Glanum
Kuuluisia kunnan asukkaita

Nostradamus, syntyi Saint-Rémy-de-Provencessa.
Charles Gounod, säveltäjä asui kylässä.
Vincent van Gogh, taidemaalari asui ja työskenteli kylässä.
Aiheesta muualla

Kuvia tai muita tiedostoja aiheesta Saint-Rémy-de-Provence Wikimedia Commonsissa
Hugo Lindberg

Carl Hugo Lindberg (16. helmikuuta 1863 – 27. tammikuuta 1932) oli suomalainen arkkitehti.
Henkilöhistoria ja ammattiura

Hugo Lindbergin vanhemmat olivat varatuomari Karl Henrik Lindberg ja Betty Antoinette Lindqvist. Hän oli naimisissa Alfhild Lindbergin (1871–1935) kanssa, perheen pojasta Kaj Henrik Rainer Florentin Lindbergistä (s. 1901) tuli sisätauteihin erikoistunut lääketieteen ja kirurgian tohtori. Lindberg työskenteli yleisten rakennusten ylihallituksessa arkkitehtina. Hän tutki graniitin käyttöä rakennusaineena ja myötävaikutti siihen, että 1900-luvun alun Suomen jugend-arkkitehtuurissa alettiin käyttää luonnonkiveä rakennusten materiaalina. Lindberg sai vuonna 1919 ensimmäisenä Suomessa yliarkkitehdin arvonimen.
Rakennuksia

1902-1907 Kotiniemen kasvatuslaitos, Vilppula, nykyisin Vilppulan vankila
1904 Päivölän Virkistyskoti, Nummela
1904 Yrjönkatu 7, Helsinki
Hugo Lojander

Hugo Emil Lojander (15. helmikuuta 1860 Viipuri – 18. maaliskuuta 1898 Helsinki) oli suomalainen filosofian tohtori ja apteekkari.
Hugo Lojanderin vanhemmat olivat postiekspeditööri Herman Waldemar Lojander ja Emilia Pistolekors. Hän kävi muutamia luokkia Helsingin normaalilyseota ja meni sitten 1877 oppilaaksi Hedlundin apteekkiin Savonlinnaan. Lojander valmistui farmaseutiksi 1881 ja proviisoriksi 1885. Hän oli sitten työssä Ahngerin apteekissa Helsingissä ja Cumlanderin apteekissa Hämeenlinnassa ennen kuin lähti opiskelemaan ulkomaille.
Lojander opiskeli farmasiaa ja luonnontieteitä Heidelbergin ja Strassburgin yliopistoissa matkastipendin turvin 1885–1887. Hän valmistui filosofian tohtoriksi Strassburgin yliopistosta 1887. Lojander perusti yhdessä apteekkari Karl Fredrik Mandelinin kanssa Finsk farmaceutisk tidskrift-julkaisun. Lojander nimitettiin 1889 assistentiksi Erlangenin farmaseuttiseen instituuttiin ja samana vuonna hän sai Fredrikintorin varrella sijainneen Helsingin 7:nnen apteekin apteekkioikeudet.
Hugo Lojander oli naimisissa vuodesta 1885 Ellen Cumlanderin kanssa. Lojander kuoli maaliskuussa 1898 Helsingissä keuhkotautiin.
Julkaisuja

Beiträge zur Kenntnis des Drachenblutes. 1887, uusi painos 2019
Droger ur växt- och djurriket : kort öfversigt. Hagelberg, Tammerfors 1888
Repetitorium i botanisk farmakognosi. Alopaeus, Tavastehus 1888
Aiheesta muualla

Katalog öfver aflidne apotekaren, dr. Hugo Lojanders boksamling, hvilken å offentlig auktion försäljes ... dagen den ..., Hugo Lojanderin kirjakokoelman huutokauppaluettelo 4.2.1899 Doria, Kansalliskirjasto
Sarajevon raitiotieliikenne

| Sarajevon raitiotiet |
| --- | --- |
 Stadler Tango NF3
Sijainti:  Sarajevo, Bosnia ja Hertsegovina
Avattu:  1895
Pituus:  10,7 km
Asemia:  28
Linjoja:  6
Raideleveys:  1 435 mm
Sarajevon raitioteiden suuntaa antava linjakartta
Sarajevon raitiotiet on yksi Euroopan vanhimmista sähköraitioteistä, ja se on avattu jo vuonna 1895. Raideleveydeltään 1 435 mm oleva raitiotie on 10,7 kilometriä pitkä. Se on 400 metrin pituista rautatieaseman haaraa lukuun ottamatta yksi pitkä reitti kaupungin pääbulevardilla Bulevar Meše Selimovićalla.  Reitin varrella on kääntösilmukoita, jossa osa linjoista käy kääntymässä. Keskustaan saapuessa reitti haarautuu ja kiertää ydinkeskustan ympäri vastapäivään yksiraiteisena. Linja 3 on ainoa linja joka ajaa koko reitin ympäri. Se yhdistää lännestä Ilidžan alueen idässä sijaitsevaan Baščaršijan vanhankaupungin alueeseen keskustassa. Raitiovaunuja liikennöi  JKP GRAS Sarajevo, joka hoitaa myös kaupungin bussi- ja johdinautoliikenteen.
Linjat

Reittiä käyttää kuusi eri raitiovaunulinjaa:
1: Željeznička stanica (Päärautatieasema) – Baščaršija (Sarajevon vanhaakaupunkia)
2: Čengić Vila – Baščaršija
3: Ilidža  – Baščaršija
4: Ilidža – Željeznička stanica
5: Nedžarići – Baščaršija
6: Ilidža – Skenderija
Kalusto

Sarajevon raitioteiden kalusto koostuu pääosin noin 90:stä ČKD Tatran 1970- ja 1980-luvulla valmistamista Tatra K2 -nivelraitiovaunuista. Vuonna 2008 Amsterdamin kaupunki lahjoitti 16 vanhaa raitiovaunua Sarajevon raitioteille. Kaupungissa on myös vanhoja punavalkoisia C1-nivelvaunuja Wienistä.
Saskia de Jonge

| Mitalit> Maa:   Alankomaat.Naisten uinti.MM-kilpailut (lyhyt rata)  | Mitalit> Maa:   Alankomaat.Naisten uinti.MM-kilpailut (lyhyt rata)  | Mitalit> Maa:   Alankomaat.Naisten uinti.MM-kilpailut (lyhyt rata)  | Maa:   Alankomaat> Naisten uinti. |
| --- | --- | --- | --- |
|  Kultaa | Manchester 2008 | 4x100 m vapaauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Debrecen 2007 | 4x50 m vapaauinti |  |
|  Kultaa | Rijeka 2008 | 4x50 m vapaauinti |  |
|  Kultaa | Rijeka 2008 | 4x50 m sekauinti |  |
|  Kultaa | Istanbul 2009 | 4x50 m vapaauinti |  |
|  Kultaa | Istanbul 2009 | 4x50 m sekauinti |  |
|  Kultaa | Eindhoven 2010 | 4x50 m vapaauinti |  |
|  Hopeaa | Helsinki 2006 | 4x50 m vapaauinti |  |
Saskia Klazina de Jonge (s. 22. marraskuuta 1986 Scheerwolde, Overijssel) on alankomaalainen uimari.
De Jonge voitti Helsingin lyhyen radan EM-kilpailuissa 2006 4 x 50 metrin vapaauintiviestissä hopeaa ajalla 1.37,27. Joukkueessa uivat myös Inge Dekker, Chantal Groot ja Marleen Veldhuis. De Jonge ui toisen osuuden. Istanbulin lyhyen radan EM-kilpailuissa 2009 hän ui kolmannen osuuden Alankomaiden kultajoukkueessa 4 x 50 metrin vapaauintiviestissä. Ajan 1.33,25 uineen joukkueen muut jäsenet olivat Inge Dekker, Hinkelien Schreuder ja Ranomi Kromowidjojo. De Jonge on uinut lisäksi useita alkueräuinteja Alankomaiden viestijoukkueissa, jotka ovat saavuttaneet arvokisakultaa.
Hurrikaani Karl

| Karl |
| --- | --- |

Nimettiin::  14.9.2010
Laantui::  18.9.2010
Alin paine::  956 hPa
Kovin tuuli::  51 m/s
 .  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Karl Commonsissa 
Hurrikaani Karl oli vuoden 2010 Atlantin hurrikaanikauden 11. trooppinen myrsky ja kuudes hurrikaani, joka oli voimakkaimmillaan luokassa 3 Saffir-Simpsonin asteikolla. Samaan aikaan myös hurrikaanit Igor ja Julia olivat aktiivisia. Karlin rantautuessa Meksikoon 17. syyskuuta sen maksimituulennopeudeksi arvioitiin noin 51 m/s.
Vaikutus

Meksikonlahdella jouduttiin evakuoimaan öljynporauslauttoja Karlin vuoksi. Myös Laguna Verden ydinvoimalaitos Veracruzin rannikolla jouduttiin sulkemaan. Ainakin kahdeksan ihmistä kuoli, joista viisi Veracruzissa.
Saskiat

Saskiat ovat Suomessa toimivia taideyhdistyksiä, joiden tehtävänä on edistää sekä tukea paikallista kuvataidetta. Yhdistysten jäseninä on kuvataiteilijoiden puolisoita ja suurin osa jäsenistöstä on naisia. Nimensä yhdistykset ovat ottaneet alankomaalaisen taiteilijan Rembrandtin puolison Saskian mukaan.
Suomen ensimmäinen Saskia-yhdistys perustettiin vuonna 1948 Helsinkiin. Yhdistyksiä on perustettu myös kymmenelle muulle paikkakunnalle; Tampere (1954), Turku (1955), Jyväskylä (1958), Pori (1959), Oulu (1967), Kuopio (1971), Vaasa (1971) ja Lappeenranta (1981). Hämeenlinnan (1957) ja Kotkan (1986) Saskiat ovat lopettaneet toimintansa.
Helsingin yhdistys käyttää ainoana itsestään nimeä Saskia, muut monikollista muotoa Saskiat.
Salif Diao

| Mitalit | Mitalit | Mitalit |  |
| --- | --- | --- | --- |
|  Salif Diao toukokuussa 2009. |  Salif Diao toukokuussa 2009. |  Salif Diao toukokuussa 2009. |  |
Maa:   Senegal
Miesten jalkapallo
| AM-kilpailut  | AM-kilpailut  | AM-kilpailut  |  |
|  Hopeaa | Mali 2002 | Jalkapallo |  |
Salif Diao (s. 10. helmikuuta 1977 Kedougou, Senegal) on senegalilainen jalkapalloilija, joka pelasi tavallisesti puolustavana keskikenttämiehenä.
Ura

Salif Diao aloitti jalkapallon peluun kotimaassaan ennen kuin muutti 17-vuotiaana Ranskaan. Ranskassa hän pelasi vuodet 1996–2000 Monacossa lukuun ottamatta lyhyttä lainavierailua Épinalissa. Monacossa hän voitti Ranskan liigamestaruuden kaudella 1999–2000. Vuosina 2000–2002 hän pelasi Sedanissa ennen siirtymistään Gerard Houllierin valmentamaan Liverpooliin viidellä miljoonalla punnalla tehtyään vaikutukseen hyvillä otteillaan Senegalin maajoukkueen paidassa kesän MM-kisoissa. Samana vuonna hän voitti lisäksi Afrikan mestaruuskisoista hopeaa. Kevättalvella 2005 hän siirtyi loppukauden ajaksi lainalle Birminghamiin, ja jatkoi lainassaoloaan Portsmouthissa saman vuoden elokuussa. Kauden jälkeen hän palasi lainaltaan Liverpooliin. Lokakuussa 2006 hän siirtyi Stoke Cityyn, jossa pelasi vuoteen 2012 asti.
Senegalin maajoukkueessa Diao pelasi 39 ottelua ja teki neljä maalia.
Sakke Hämäläinen

| Sakke Hämäläinen> Henkilötiedot |
| --- | --- |
Syntynyt: 2. joulukuuta 1998 (ikä 25) Heinola, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  176 cm
Paino:  73 kg
Seura
Seura:  Jukurit
Sarja:  SM-liiga
Pelinumero:  76
Pelaajaura
Pääsarjaura:  2018–
Aik. seurat:  Peliitat (Mestis) Pelicans (SML) IF Björklöven (HA)
Sakke Hämäläinen (s. 2. joulukuuta 1998 Heinola) on suomalainen jääkiekkoilija, joka edustaa SM-liigajoukkue Mikkelin Jukureita. Hän toimii joukkueen varakapteenina. Hämäläinen on pelipaikaltaan keskushyökkääjä.
Pelityyli

Suomen alle 18-vuotiaiden maajoukkueen valmennusjohto perusteli Hämäläisen valintaa A-nuorten SM-liigan kuukauden pelaajaksi luonnehtimalla hänestä:
»Hämäläisen vahvuudet ovat vahva kahden suunnan pelaaminen, hyvät kiekonkäsittelyn taidot sekä erinomainen pelikäsitys, jonka johdosta hän näkee kenttää hyvin.»
Hämäläinen on itsekin maininnut suurimmaksi vahvuudekseen kahden suunnan pelaamisen. Hän pystyy omien sanojensa mukaan puolustamaan hyvin ja tekemään jälkeä hyökkäyspäässä. Hämäläinen on kertonut seuranneensa NHL:n puolelta kahden suunnan hyökkääjinä tunnettuja Patrice Bergeronia ja Valtteri Filppulaa.
Hugo Speer

| Hugo Speer> Henkilötiedot |
| --- | --- |
Syntynyt: 17. maaliskuuta 1968 (ikä 56) Harrogate, Iso-Britannia
Ammatti:  näyttelijä
Näyttelijä
Aktiivisena:  1993–
Merkittävät roolit:  komisario Valentine (Isä Brown ja hänen laumansa) ylikonstaapeli David Tate (Deathwatch) Simon Broome (Tulkki) Guy (Housut pois!)
Aiheesta muualla
IMDb 
Elonet
Hugo Speer (s. 17. maaliskuuta 1968 Harrogate, Iso-Britannia) on englantilainen näyttelijä. Hän on näytellyt elokuvissa Housut pois!, Tulkki, Deathwatch ja Kuningatar soturi. Lisäksi hän on näytellyt TV-sarjoissa Isä Brown ja hänen laumansa, Murha paratiisissa ja Midsomerin murhat. Speer oli BBC:n sarjassa The Musketeers kapteeni Trevillen roolissa.
Saint-Savin-sur-Gartempe

| Saint-Savin-sur-Gartempe |
| --- | --- |
 Saint-Savin-sur-Gartempen luostari
 vaakuna
 Saint-Savin-sur-Gartempe
 Koordinaatit: 46°34′01″N, 00°51′52″E 
Valtio:  Ranska
Alue:  Uusi-Akvitania
Departementti:  Vienne
Arrondissementti:  Montmorillon
Pinta-ala:  
 – Kokonaispinta-ala:  18,8 km²
Väkiluku (2016):  860
 – Väestötiheys:  45,74 as./km²
Postinumero:  86310
Infobox OKVirheellinen NIMI-arvo: 
Saint Savin tai Saint-Savin-sur-Gartempe on Ranskan kunta Uuden-Akvitanian alueella Viennen departementissa. Se sijaitsee departmentin pääkaupungin Poitiersin itäpuolella. Kunnan pinta-ala on 18,8 neliökilometriä ja siellä on arviolta 860 asukasta (vuonna 2016).
Kunnassa sijaitsee luostari, joka on kuulunut Unescon maailmanperintöluetteloon vuodesta 1983.
Luostari

Romaanisessa Saint-Savin-sur-Gartempen luostarissa, jonka rakentaminen aloitettiin 1000-luvun puolessavälissä, on useita yhä loistavassa kunnossa olevia 1000- ja 1100-lukujen seinämaalauksia. Ristinmuotoisen kirkon laivan ja sivulaivan risteymäkohdassa sijaitsee neliömäinen torni.
Ensimmäisenä rakennettiin sivulaiva, kuori ja sen katettu käytävä sekä monikulmainen apsis. Seuraavassa rakennusvaiheessa tehtiin päälaivaan kolme syvennystä, kellotorni ja sen kuisti ja viimeiseksi vielä viimeiset kuusi syvennystä päälaivaan. Kellotorni viimeisteltiin 1300-luvulla yli 80 metriä korkealla kivisellä torninhuipulla.